KINNITAN

*/digitaalselt allkirjastatud/*

Raul Kell  
juhatuse liige  
„05“ veebruar 2024. a

Raul Kell Võrumaa Autokool

Õppekava B-kategooria õpe / Lõppaste

1. **Üldalused**

|  |  |
| --- | --- |
| Õppekavarühm | Transporditeenused |
| **Õpetamise korralduslikud alused** | B-kategooria mootorsõidukijuhi lõppastme koolitus koosneb teoorialoengutest, praktikumist ja õppesõitudest vastavuses koolitaja õppeplaanile.  Teoorialoengud viiakse läbi auditoorses õppevormis või auditoorse, elektroonilise ja praktikumi õpete kombineeritud vormis (edaspidi: e-õpe).  Õppesõidud toimuvad koolitaja sõidukiga või õpilase soovil ja koolitaja nõusolekul õpilase kasutuses oleva sõidukiga. |
| **Õpingute alustamise tingimused** | Õpingute alustaja peab omama B-kategooria mootorsõiduki tervisenõuetele vastavat kehtivat tervisetõendit. Lisaks peab õpingute alustajal olema B-kategooria juhtimisõigus, mis võib olla peatunud kuni 1 aastaks. |
| **Õppe maht** | Koolituse maht on vähemalt 5 teooriatundi ja 2 sõidutundi. E- õppe puhul peab koolitatav osalema vähemalt 2 tunni auditoorses loengus ja 1 tunni praktikumina.  Õppeteemade mahud teemade lõikes on toodud punktis 2. |
| **Õppekeskkonna kirjeldus** | Teoreetiline osa viiakse läbi koolituse läbiviimiseks sobivas õpperuumis, Google Meet veebikeskkonnas, õppeplatsil või kombineeritult OÜ Autosõit e-õppe keskkonnas koos kohustuslikke kontakttundidega õppeklassis.  Sõiduõpe viiakse läbi õppesõidukitega õppesõiduväljakul ja tänavaliikluses. |
| **Õppematerjalide loend** | Puudub. |
| **Lõpetamise tingimused ja väljastatavad dokumendid** | Lõpetamise tingimused ja väljastatavad dokumendid on määratud autokooli poolt kehtestatud dokumendis: „Õppekorralduse ja kvaliteedi tagamise alused“. |
| **Koolituse läbiviimiseks vajalik kvalifikatsioon, õpi- või töökogemus.** | Koolitust viivad läbi mootorsõidukijuhi õpetaja kvalifikatsiooniga lektorid ja sõiduõpetajad. |

1. **Õppeteemade mahud**

|  |  |  |  |  |  |
| --- | --- | --- | --- | --- | --- |
| **Teooria** | | | **Praktika** | | |
| **Teema**  **nr** | **Õppeteema** | **Õppe- tunde** | **Teema**  **nr** | **Sõiduteema** | **Sõidu-**  **tunde** |
| T1 | E-õppe sissejuhatav loeng õppeklassis Võrumaa\* | 1 | LSI | Keskkonda säästva, riske vältiva ja teisi liiklejaid arvestava sõiduviisi süvendamine | 1 |
| T16 | Sõiduki turvalisus\* | 1 |
| LT1/1 | Keskkonda säästev, ohutu ja teisi liiklejaid arvestav mõtteviis | 1 |
| LT1/2 | Käitumine libedates teeoludes | 1 |
| LT2 | Libedasõidu riskivältimise praktikum\* | 1 | LS2 | Libedasõidu riskivältimise harjutused õppeväljakul | 1 |
| **Teooriat kokku** | | **5** | **Praktikat kokku** | | **2** |

\* E-õppes õppijatele kohustuslik auditoorne õpe

**Õpiväljundid teemade lõikes**

* 1. **Teooria**

|  |  |
| --- | --- |
| **T11** | **Ülevaade õppetöö korraldusest ja eesmärkidest** |
| Õpiväljundid | **Pärast koolitust õpilane:**  \* teab juhiloa saamise tingimusi ja korda;  \* teab õppetöö korraldust;  \* teab õppetööd reguleerivaid õigusakte ja dokumente;  \* on omaks võtnud juhi ettevalmistamise määruses seatud juhi koolituse eesmärgid. |

|  |  |
| --- | --- |
| **T16** | **Sõiduki turvalisus** |
| Õpiväljundid | **Pärast koolitust õpilane:**  \* mõistab sõiduki kasutaja juhendiga tutvumise olulisust;  \* teab peamisi tänapäeva sõidukites kasutuses olevaid aktiivse ja passiivse turvalisuse elemente ja nende tööpõhimõtet (turvavöö kinnitamine ja istumisasendi reguleerimine, kaassõitja turvavarustuse kinnitamine, pagasi õige paigutus ja kinnitamine);  \* teab turvavarustuse vale kasutamisega või mittekasutamisega seotud ohte ja on motiveeritud turvavarustust kasutama;  \* teab sõitjate- ja veoseveo ja turvavarustuse kasutamise nõudeid;  \* teab sõidukist väljumisel ja sellesse sisenemisel vajalikke ettevaatusabinõusid;  \* teab kasutatavale mootorsõidukile kehtivaid tehnoseisundi nõudeid;  \* teab keskkonnaga seonduvaid nõudeid sõiduki kasutamisel;  \* teab sõiduki lisa- ja mugavusseadmete mõju liiklusohutusele ja sõiduki juhitavusele. |

|  |  |
| --- | --- |
| **LT1/1, LT1/2,**  **LT1/3** | **Keskkonda säästev, ohutu ja teisi liiklejaid arvestav mõtteviis; käitumine libedates teeoludes; liiklusõnnetuste tekkimise põhjused** |
| Õpiväljundid | **Pärast koolitust õpilane:**  \* teab ohte suurendavaid tegureid liikluses;  \* mõistab säästliku, ohutu ja teisi liiklejaid arvestava sõiduviisi eeliseid;  \* teab, millest sõltub tee ja ratta vaheline haardumine;  \* tajub ja teab enda isikuga seotud liikluskäitumist mõjutavaid nõrku külgi ning oskab oma käitumises nendega arvestada;  \* on rohkem motiveeritud sõitma säästlikult, ohutult ja teiste liiklejatega arvestavalt. |

|  |  |
| --- | --- |
| **LT2** | **Libedasõidu riskivältimise praktikum** |
| Õpiväljundid | **Pärast koolitust õpilane:**  \* teab kui palju kulub aega ja ruumi, et sõiduk peatada;  \* mõistab, et väiksemgi sõidukiiruse suurendamine või vähendamine mõjutab oluliselt juhi võimalusi sõiduk peatada;  \* mõistab, et libedal teel on pidurdusteekond palju pikem kui kuival asfaldil;  \* mõistab, et sõltuvalt ilmaoludest ja teekatete erinevusest on pidurdusteekonna pikkus erinev;  \* omab motivatsiooni sõita oludele vastava sõidukiirusega ning õige piki- ja külgvahega. |

**3.2. Praktika**

|  |  |
| --- | --- |
| **LS1** | **Keskkonda säästva, riske vältiva ja teisi liiklejaid arvestava sõiduviisi süvendamine** |
| Õpiväljundid | **Pärast koolitust õpilane:**  \* omab realistlikku arusaama isiklikest, sõiduki juhtimisega seotud käitumisharjumustest;  \* on motiveeritud sõitma keskkonda säästvalt, riske vältivalt ja teisi liiklejaid arvestavalt. |

|  |  |
| --- | --- |
| **LS2** | **Libedaraja riskivältimise harjutused** |
| Õpiväljundid | **Pärast koolitust õpilane:**  \* omab realistlikku arusaama isiklikest, äkkolukorras toimetulekuks vajalikest oskustest ja võimalustest;  \* oskab äkkpidurdamist;  \* oskab kasutada takistusest ümberpõikamiseks vajalikke tehnikaid;  \* oskab valida vastavalt tee olukorrale ja -trajektoorile erinevaid pidurdamistehnikaid ja mõistab sõiduki juhitavust pidurdusprotsessi vältel;  \* mõistab, et juhi võimalused äkkolukorras midagi ohutuse taastamiseks ette võtta on piiratud;  \* on motiveeritud sõitma keskkonda säästvalt, riske vältivalt ja teisi liiklejaid arvestavalt. |